recursal/SuperWikiNEXT-32B huggingface dataset:
Το ειδώλιο από τον Πωμό -Τμ. Αρχαιοτήτων Υπ. Επικ. και Έργων Κύπρος
Το **Ειδώλιο του Πωμού** είναι ένα προϊστορικό γλυπτό. Βρέθηκε κοντά στο κυπριακό χωριό Πωμός, στην επαρχία της Πάφου. Είναι φτιαγμένο από πικρόλιθο και χρονολογείται περίπου στο 3.000 π.Χ. στη Χαλκολιθική εποχή. Σήμερα βρίσκεται στο Κυπριακό Μουσείο στην Λευκωσία. Η εικόνα του χρησιμοποιείται στην όψη των κυπριακών νομισμάτων του ενός και των δύο ευρώ.

Το ειδώλιο είναι σταυρόσχημο, παριστάνει δηλαδή έναν άνθρωπο με τα χέρια ανοιχτά σε σχήμα σταυρού. Τέτοια σταυρόσχημα ειδώλια βρέθηκαν αρκετά στην Κύπρο, καθώς στην εποχή τους φαίνεται ότι ήταν διαδεδομένα ως φυλαχτά για τη γονιμότητα, ενώ η συμβολική τους σημασία φαίνεται να ήταν η ευχή για καλή γέννα, κάτι που υπογραμμίζεται από το γεγονός ότι μερικές φορές το οριζόντιο τμήμα του ειδώλιου (τα απλωμένα χέρια) αντικαθίσταται από μια δεύτερη ανθρώπινη μορφή σε οριζόντια θέση. Οι ανθρώπινες μορφές παριστάνονται είτε χωρίς σημάδια για το φύλο τους είτε με δυο μικρές προεξοχές στο στήθος σαν μαστούς. Απεικονίζονται σχεδόν πάντα σε καθιστή θέση. Σε παρόμοια ειδώλια της περιόδου υπάρχει στην κορυφή μια τρύπα που επέτρεπε να φοριέται το αγαλματάκι στο λαιμό. Ένα τέτοιο σταυροειδές φυλαχτό φαίνεται να φέρει κρεμασμένο στο λαιμό και η ίδια η μορφή που εικονίζεται στο ειδώλιο του Πωμού. 

Το ειδώλιο του Πωμού αποτελεί ένα χαρακτηριστικό είδος προϊστορικής τέχνης της Κύπρου η οποία είναι συγγενής με την Κυκλαδική τέχνη της ίδιας περιόδου.

Παρόμοια σταυρόσχημα ειδώλια από την Κύπρο μπορεί κανείς να δει και στη συλλογή Ζιντίλη στο Μουσείο Κυκλαδικής Τέχνης στην Αθήνα.

Δείτε επίσης
------------

* Κυπριακά κέρματα ευρώ

Εξωτερικοί σύνδεσμοι
--------------------

* Το Ειδώλιο του Πωμού το polignosi.
* Εικόνα του ειδωλίου σε ψηλή ανάλυση. Αρχειοθετήθηκε 2007-09-27 στο Wayback Machine.
* Χαλκολιθική τέχνη στην Κύπρο
* Σταυρόσχημα ειδώλια στο μουσείο Ashmolean Αρχειοθετήθηκε 2007-10-09 στο Wayback Machine.
Για άλλες χρήσεις, δείτε: Καλλιόπη.

**22 Καλλιόπη** |  |
| Ανακάλυψη |
| Ανακαλύφθηκε από | Τζον Ράσελ Χιντ |
| Ανακαλύφθηκε στις | 16 Νοεμβρίου 1852 |
| Χαρακτηριστικά τροχιάς |
| Αφήλιο |  479.931.000 km  (3,208 AU) |
| Περιήλιο |  390.433.000 km  (2,610 AU) |
| Ημιάξονας τροχιάς |  435.182.000 km  (2,909 AU) |
| Εκκεντρότητα |  0,103 |
| Περίοδος περιφοράς |  1.812,245 ημέρες  (4,96 χρόνια) |
| Μέση Ταχύτητα Τροχιάς |  17,42 km/s  |
| Κλίση |  13,710° ως προς την Εκλειπτική |
| Μήκος του ανερχόμενου σημείου |  66,240°  |
| Όρισμα του περιηλίου |  356,172°  |
| Φυσικά Χαρακτηριστικά |
| Ακτίνα |  101,5 km |
| Μάζα |  8,09 ×1018 kg |
| Μέση πυκνότητα |  2,80 ± 0,20 g/cm3 |
| Επιφανειακή Βαρύτητα στον Ισημερινό |  0,038 m/s2 |
| Ταχύτητα Διαφυγής |  0,09 km/s |
| Αστρονομική περίοδος περιστροφής |  0,1728 ημέρες  (4,18 h)  |
| Λευκαύγεια |  0,142  |
| Φασματικός τύπος |  M  |
| Φαινόμενο μέγεθος |  -  |
| Απόλυτο μέγεθος |  6,45  |
| Θερμοκρασία | 

| ελάχ. | μέση | μεγ. |
| --- | --- | --- |
|  |  ~161 K |  240 K  |

 |

Η **Καλλιόπη** (αγγλικά:**Kalliope**) είναι ο αστεροειδής (μικρός πλανήτης) με αύξοντα αριθμό ανακαλύψεως 22. Το απόλυτο μέγεθος της Καλλιόπης, όπως αυτό ορίζεται για το Ηλιακό Σύστημα, είναι 6,45, δηλαδή είναι ένας από τους λαμπρότερους αστεροειδείς. Ανακαλύφθηκε στις 16 Νοεμβρίου 1852 από τον Τζον Ράσελ Χιντ, που παρατηρούσε από το Λονδίνο, και πήρε το όνομά της από τη Μούσα Καλλιόπη. Η Καλλιόπη περιφέρεται περί τον Ήλιο σε μέση απόσταση (μεγάλος ημιάξονας της τροχιάς της) 2,909 αστρονομικών μονάδων ή 435,2 εκατομμυρίων χιλιομέτρων. Η εκκεντρότητα της τροχιάς της είναι e = 0,102. Μία περιφορά της Καλλιόπης περί τον Ήλιο συμπληρώνεται σε 1.812,2 ημέρες. Η κλίση της τροχιάς της Καλλιόπης ως προς την εκλειπτική είναι 13,7 μοίρες.

Οι διαστάσεις της Καλλιόπης είναι 215×180×150 χλμ. και η μάζα της 7,37 τετράκις εκατομμύρια τόνοι. Η Καλλιόπη περιστρέφεται γύρω από τον εαυτό της μία φορά κάθε 4 ώρες και 9 λεπτά. Ο άξονας περιστροφής της είναι σχεδόν κάθετος στην τροχιά της. Η γεωμετρική λευκαύγειά της είναι 0,142 και ο φασματικός της τύπος είναι M (με μέταλλα). Ωστόσο, φασματοσκοπικές μελέτες έχουν ανακαλύψει ενδείξεις για ένυδρα και πυριτικά ορυκτά, που υποδεικνύουν μάλλον μία πετρώδη παρά μεταλλική επιφάνεια. Η μέγιστη θερμοκρασία στην επιφάνειά της δεν ξεπερνά ποτέ τους 30 °C υπό το μηδέν.

Δορυφόρος
---------

Η Καλλιόπη έχει ένα φυσικό δορυφόρο, τον Λίνο, που περιφέρεται γύρω της σε απόσταση 1.065 χλμ. ή 12 ακτίνες της Καλλιόπης, και ανακαλύφθηκε στις 29 Αυγούστου 2001 από τους Jean-Luc Margot και Michael E. Brown. Ο Λίνος έχει διαστάσεις 35 ως 40 χιλιόμετρα.

Εξωτερικοί σύνδεσμοι
--------------------

* Προσομοίωση της τροχιάς από το JPL (Java) / Εφημερίδα
* Καλλιόπη και Λίνος, πολύ καλός διαχωρισμός με το VLT του ESO. Περιλαμβάνεται και μοντέλο του σχήματος της Καλλιόπης.
* Μοντέλο του σχήματος από την καμπύλη φωτός
* Τροχιακό διάγραμμα για τον Λίνο
* Μια διαφορετική εικόνα VLT του αστεροειδή και του δορυφόρου του

Αστεροειδείς| 21 Λουτητία | 22 Καλλιόπη | 23 Θάλεια |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Μια εκδοχή για τα όρια του «Ολόκληρου Αζερμπαϊτζάν»
Το **Ολόκληρο Αζερμπαϊτζάν** (αζερικά: Bütöv Azərbaycan‎) είναι αλυτρωτική έννοια που ενώνει τα εδάφη που κατοικούν οι Αζέροι σε μια χώρα, το Αζερμπαϊτζάν.

Ιστορία
-------

Η ιδέα του "Ολόκληρου Αζερμπαϊτζάν" διατυπώθηκε από τον Πιρούζ Ντιλαντσί το 1991 και ορίστηκε το 1992 από τον Αζέρο πρόεδρο Αμπουλφάζ Ελτσιμπέι (υπηρέτησε το 1992-93). Το 1991, ο Ντιλαντσί ίδρυσε τον εθνικιστικό οργανισμό ΣΑΝΛΜ, ενώ το 1997 ο Ελτσιμπέι ίδρυσε την "Ένωση Ολοκλήρου Αζερμπαϊτζάν" (Bütöv Azərbaycan Birliyi). Ο Ελτσιμπέι δημοσίευσε το σχετικό βιβλίο *Bütöv Azərbaycan yolunda* στην Τουρκία το 1998. Υποστήριξε ότι τα σύνορα του Αζερμπαϊτζάν θα πρέπει να εκτείνονται από το Ντερμπέντ μέχρι τον Περσικό Κόλπο. Ο Ελτσιμπέι ισχυρίστηκε ότι αυτή η επικράτεια σχετιζόταν με την ιστορική εθνική παρουσία των Αζέρων. Έγραψε ότι το Αζερμπαϊτζάν είχε δικαίωμα να τα κυβερνήσει, σύμφωνα με ένα προτεινόμενο σύστημα διακυβέρνησης που ονομάζεται "Ενωμένα Αζερικά Εδάφη" (Birləşmiş Azərbaycan Yurdları). Μετά το θάνατό του το 2002, δημοσιεύτηκε μετά θάνατον. Ήταν αντίθετος με την ιδέα της ανεξαρτητοποίησης του Ιρανικού Αζερμπαϊτζάν.

Πολιτικές πρωτοβουλίες
----------------------

Ο όρος Ολόκληρο Αζερμπαϊτζάν πρεσβεύεται από διάφορες οργανώσεις, όπως οι ΣΑΝΛΜ (CAMAH) και Λαϊκό Μέτωπο - Κόμμα για το Ολόκληρο Αζερμπαϊτζάν.

Όρια
----

Αν και τα όρια του Ολόκληρου Αζερμπαϊτζάν δεν έχουν οριστεί αυστηρά, ορισμένοι υποστηρικτές της ιδέας συγκαταλέγουν τις παρακάτω περιοχές:

 **Αζερμπαϊτζάν**

* Όλη την σημερινή Αζέρικη Επικράτεια

 **Ιράν**

* **Ιρανικό Αζερμπαϊτζάν** - περιλαμβάνει τις επαρχίες Ανατολικό Αζερμπαϊτζάν, Δυτικό Αζερμπαϊτζάν, Αρνταμπίλ, και Ζαντζάν

 **Αρμενία**

* **Δυτικό Αζερμπαϊτζάν** (*Qərbi Azərbaycan*) - περιλαμβάνει όλο το έδαφος της Δημοκρατίας της Αρμενίας

 **Ρωσία**

* **Ντερμπέντ** (*Dərbənd*) - περιλαμβάνει την Επαρχία Ντερμπέντ και την Δημοκρατία του Νταγκεστάν

 **Γεωργία**

* **Μπορτσαλί** (*Borçalı*) - περιλαμβάνει μέρος της επαρχίας Κβέμο Κάρτλι

 **Ιράκ**

* **Κιρκούκ** (*Kərkük*) - περιλαμβάνει μέρος του κυβερνείου Κιρκούκ

Παραπομπές
----------

1. ↑  Keskin, Arif (6 Φεβρουαρίου 2003). «Güney Azerbaycan Milli Demokratik Hareketi Yol Ayrımında». *TÜRKSAM* (στα Αζερμπαϊτζανικά). Αρχειοθετήθηκε από το πρωτότυπο στις 28 Φεβρουαρίου 2012.
2. ↑  «Program of South Azerbaijan National Liberation Movement». *SANLM*. Αρχειοθετήθηκε από το πρωτότυπο στις 6 Μαρτίου 2016.
3. 1 2  Rehmoğlu, Arif. «Satranç Tahtasında Azerbaycan ve Farsistan». *Avrasya Dosyası, Avrasya Stratejik Araştırmalar Merkezi*. Ankara. [*νεκρός σύνδεσμος*]
4. ↑  "Böyük Azərbaycan tarixən
şimalda Dərbənddən başlayıb, Həmədan mərkəz olmaqla Bəsrə körfəzinədək uzanırdı" *Bütöv Azərbaycan yolunda*, Əbülfəz Elchibey, Ecdad Yayınları, Ankara, 1998
5. ↑  *Bütöv Azərbaycan Haqqında*, Yeni Müsavat newspaper, Baku, 2002
6. ↑  «Bütöv Azərbaycan Haritası». Αρχειοθετήθηκε από το πρωτότυπο στις 8 Αυγούστου 2019. Ανακτήθηκε στις 3 Ιουνίου 2019.

Εξωτερικοί σύνδεσμοι
--------------------

* «Diaspora agrees to reintegrate Iranian Azerbaijan in Republic of Azerbaijan». *abc.az*. 30 Αυγούστου 2012. Αρχειοθετήθηκε από το πρωτότυπο στις 5 Φεβρουαρίου 2016.
Τα ερείπια της Καρχηδόνας (κοντά στη σημερινή Τύνιδα)
Ο **Τρίτος Καρχηδονιακός πόλεμος** (Λατινικά: *Tertium Bellum Punicum*) (149-146 π.Χ.) είναι ο τρίτος κατά σειρά πόλεμος μεταξύ της Καρχηδόνας και της Ρωμαϊκής Αυτοκρατορίας. Άρχισε όταν οι Ρωμαίοι επικαλέστηκαν και χρησιμοποίησαν ως πρόσχημα μια τυπική παραβίαση της συνθήκης που ίσχυε μετά το τέλος του Β' Καρχηδονιακού Πολέμου. Συγκεκριμένα το 150 π.Χ. οι Καρχηδόνιοι, πιεζόμενοι από τις ληστρικές επιδρομές του Μασανάσση, βασιλιά των Νουμιδών, υποχρεώθηκαν ν΄ αντισταθούν με τη δύναμη των όπλων, χωρίς τη συγκατάθεση των Ρωμαίων. Είναι γνωστή η φράση του Κάτωνος «Delenda est Carthago» Η Καρχηδών πρέπει να καταστραφεί.

Το ιστορικό
-----------

Αμέσως αποβιβάστηκε ρωμαϊκός στρατός στην Αφρική και, παρά τη συμφωνία των Καρχηδονίων να επιστρέψουν τους Νουμίδες αιχμαλώτους και να παραδώσουν τα όπλα, ένας πρόσθετος όρος που τους υποχρέωνε να μετοικίσουν στην ενδοχώρα και να εγκαταλείψουν το εμπόριο, τους ανάγκασε να οργανώσουν απελπισμένη αντίσταση μέσα στην πόλη τους. Οι ρωμαϊκές επιθέσεις αποτύγχαναν επί δύο χρόνια, ωσότου ο Σκιπίων Αιμιλιανός, με ασφυκτικό αποκλεισμό, διέκοψε τον ανεφοδιασμό της πόλης από τη θάλασσα. Παρά τη σθεναρή και επιδέξια αντίσταση, οι Ρωμαίοι κατάφεραν να διεισδύσουν από το λιμάνι και να φτάσουν στην ακρόπολη. Από ένα πληθυσμό που ξεπερνούσε τις 250.000, σύμφωνα με τον Στράβωνα, παρέμειναν κατά την τελική παράδοση της πόλης μόνο 50.000, η πόλη κατεδαφίστηκε και καταδικάστηκε με επίσημους αναθεματισμούς να μείνει ακατοίκητη για πάντα. Μάλιστα, οι Ρωμαίοι σκόρπισαν αλάτι στα ερείπια της πόλης έτσι ώστε η γη να μην μπορεί να καλλιεργηθεί ξανά. Η επικράτεια της Καρχηδόνας, που είχε ήδη μειωθεί αρκετά από τις προσαρτήσεις του Μασαννάση, μετατράπηκε σε ρωμαϊκή επαρχία υπό την επωνυμία Αφρική.

Παραπομπές
----------

1. ↑  Κικέρων, De Senectute

Πηγές
-----

* Πολύβιος, Βιβλίο 38 (από τα σωζόμενα τμήματα.)
* Αππιανός, Hannibalic War
* Πλούταρχος, Μάρκος Κάτων

Βιβλιογραφία
------------

* Charles Picard, Hannibal, Paris 1967
* Scullard H. Scipio Africanus: Soldier and Politican, London 1970
* ΛΕΚΙ ΡΟΣ, Αννίβας, εκδ. Ωκεανίδα ISBN 960-410-332-6
* ΛΕΚΙ ΡΟΣ, Αννίβας ο Καρχηδόνας, εκδ. ΚΑΛΕΝΤΗΣ, ISBN 960-219-086-8

Εξωτερικοί σύνδεσμοι
--------------------

* Delenda est Carthago

  


|  |  |  |  |
| --- | --- | --- | --- |
| 

| π • σ • ε
Καρχηδονιακοί πόλεμοι |
| --- |
|  |
| 
* Πρώτος Καρχηδονιακός πόλεμος
* Δεύτερος Καρχηδονιακός Πόλεμος
* Τρίτος Καρχηδονιακός Πόλεμος
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85109113
* GND: 4176368-3
* NKC: ph779410

 |

 |
**A Scottish Soldier**" είναι σκωτσέζικο δημοτικό τραγούδι σε στίχους του Άντυ Στιούαρτ. Η μελωδία του έγινε ανεπίσημος εθνικός ύμος της Σκωτίας.

Το ποίημα είναι απλό. Ένας Σκωτσέζος που πολεμάει για την πατρίδα του τραυματίζεται στο πεδίο της μάχης και υποκύπτει ηρωικά των τραυμάτων του. Όμως η μοιραία αυτή μάχη τον βρισκει να πολεμάει στο Τιρόλο, μακρυά από την γενέτειρα του. Η τελευταία του πνοή συνοδεύεται από τον πόθο, να επιστρέψει και να ξαναδεί τους καταπράσινους λόφους της πατρίδας του.

Τσαρτς
------

Ο Άντυ Στιοάρτ ανέβηκε δύο φορές στα αμερικάνικα τσαρτ. Με το τραγούδι έφτασε στην κορυφή των τσαρτ στον Καναδά, Αυστραλία και Νότιο Ζηλανδία, ενώ παρέμεινε στα τσαρτ της Μεγάλης Βρετανίας για 36 εβδομάδες το 1961.

Εξωτερικοι σύνδεσμοι
--------------------

* Παρουίαση του δημοτικού τραγουδιού Αρχειοθετήθηκε 2014-05-12 στο Wayback Machine.
* Ιστοσελίδα για τον Άντυ Στιούαρντ

Παραπομπές
----------

1. ↑  «A Scottish Soldier». *Andy Stewart: An Illustrated Record*. Ανακτήθηκε στις 9 Μαΐου 2014.
Στα μαθηματικά, ο **νόμος της τριχοτομίας** δηλώνει ότι κάθε πραγματικός αριθμός είναι είτε θετικός, είτε αρνητικός ή μηδέν.

Γενικότερα, μια δυαδική σχέση *R* σε ένα σύνολο *X* είναι **τριχοτομική**, αν για όλα τα *x* και *y* στο *X*, ακριβώς ένα από τα *xRy*, *yRx* και *x* = *y* ισχύει. Γράφοντας το *R* ως <, αυτό δηλώνεται στην επίσημη λογική ως:

{\displaystyle \forall x\in X\,\forall y\in X\,([x<y\,\land \,\lnot (y<x)\,\land \,\lnot (x=y)]\,\lor \,[\lnot (x<y)\,\land \,y<x\,\land \,\lnot (x=y)]\,\lor \,[\lnot (x<y)\,\land \,\lnot (y<x)\,\land \,x=y])\,.}

Ιδιότητες
---------

* Μια σχέση είναι τριχοτομική αν και μόνο αν είναι ασυμμετρική.

Παραδείγματα
------------

* Στο σύνολο *X* = {*a*,*b*,*c*}, η σχέση *R* = { (*a*,*b*), (*a*,*c*), (*b*,*c*) } είναι μεταβατική και τριχοτομική και επομένως μια αυστηρή ολική διάταξη.
* Στο ίδιο σύνολο, η κυκλική σχέση *R* = { (*a*,*b*), (*b*,*c*), (*c*,*a*) } είναι τριχοτομική, αλλά όχι μεταβατική.

Τριχοτομία στους αριθμούς
-------------------------

Ο νόμος της τριχοτομίας σε κάποιο σύνολο αριθμών *Χ* συνήθως εκφράζει ότι κάποια δεδομένη σχέση διάταξης στο *Χ* είναι τριχοτομική. Ένα παράδειγμα είναι ο νόμος "Για αυθαίρετους πραγματικούς αριθμούς *x* και *y*, ακριβώς ένας από τα *x*<*y*, *y*<*x* και *x*=*y* ισχύει".

Στην κλασσική λογική, αυτό το **αξίωμα της τριχοτομίας** ισχύει για τη συνήθη σύγκριση μεταξύ πραγματικών αριθμών και επομένως και για συγκρίσεις μεταξύ ακεραίων και μεταξύ ρητών αριθμών.

Στη θεωρία συνόλων Zermelo–Fraenkel και στη θεωρία συνόλων Bernays, ο νόμος της τριχοτομίας ισχύει μεταξύ των πληθικών αριθμών των καλά διατεταγμένων συνόλων ακόμη και χωρίς το αξίωμα της επιλογής. Εάν ισχύει το αξίωμα της επιλογής, τότε η τριχοτομία ισχύει μεταξύ αυθαίρετων πληθικών αριθμών (επειδή είναι όλοι καλά διατεταγμένοι σε αυτήν την περίπτωση).

Δείτε επίσης
------------

* Διχοτόμηση
* Αρχή αποκλειόμενου μέσου

Βιβλιογραφικές αναφορές
-----------------------

1. ↑  Trichotomy Law at MathWorld
2. ↑  Bernays, Paul (1991). *Axiomatic Set Theory*. Dover Publications. ISBN 0-486-66637-9.
Η **Γεδερά** (εβραϊκά: גְּדֵרָה) είναι ισραηλινή πόλη στο νότιο τμήμα της περιοχής Σεφελά στο Κεντρικό Διαμέρισμα που ιδρύθηκε το 1884. Βρίσκεται 13 χιλιόμετρα νότια της Ρεχοβότ. Το 2021 είχε πληθυσμό 30.392 κατοίκους.

Είναι κτισμένη σε επτά λόφους στη νότια παράκτια πεδιάδα που υψώνονται στα 80 μέτρα πάνω από την επιφάνεια της θάλασσας. Η πόλη έχει έκταση 14,5 τετραγωνικά χιλιόμετρα. Η Γεδερά θεωρείται το νότιο άκρο του κεντρικού Ισραήλ ενώ η Χαντερά θεωρείται το βόρειο άκρο, εξ ου και η ισραηλινή έκφραση «από τη Χαντερά στη Γεδερά» για να περιγράψει την πιο πυκνοκατοικημένη περιοχή στο Ισραήλ.

Παραπομπές
----------

1. ↑  Gedera
2. ↑  «Table 3 – Population of Localities Numbering Above 2,000 Residents» (PDF). Κεντρικό Γραφείο Στατιστικής του Ισραήλ. 30 Ιουνίου 2010. Ανακτήθηκε στις 30 Οκτωβρίου 2010.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 141886398
* LCCN: n79138035
* BNF: cb13735430n (data)

 |

 |
Η **Liuzhou Wuling Automobile Industry Co. Ltd.** (εταιρική ονομασία **Wuling Motors**, όπου Γουλίνγκ σημαίνει "πέντε διαμάντια") είναι κινεζική εταιρεία η οποία παράγει αυτοκίνητα, επίσημα, όμως, έχει ιδρυθεί σαν μια κοινοπραξία της Liuzhou Wuling Motors Co. Ltd. και της Wuling Automobile Group Holdings Ltd.

Η εταιρεία παράγει κινητήρες, ανταλλακτικά και μηχανήματα για αυτοκίνητα, όπως επίσης οχήματα ειδικού σκοπού, π.χ. λεωφορεία και φορτηγά.

Η εταιρεία επίσης είναι μέλος μιας κοινοπραξίας με την SAIC και General Motors, της SAIC-GM-Wuling (SGMW).

Ιστορία
-------

Η Wuling παράγει βανάκια από το 1982. Το 1986, ο πρόδρομος της σημερινής εταιρείας, η Εταιρεία Αυτοκινητοβιομηχανίας Λιουτσόου (Liuzhou Automotive Industry Corporation) έφτασε σε συμφωνία με την Mitsubishi Motors για την συναρμολόγηση επί κινεζικού εδάφους του ιαπωνικού Mitsubishi Minicab. Αυτό το βανάκι κυκλοφόρησε στην κινεζική αγορά υπό την ονομασία Liuzhou Wuling LZ110.

Τα πρώτα Wuling που εξήχθησαν στο εξωτερικό εστάλησαν στην Ταϊλάνδη το 1992.

Το 2001, ιδρύθηκε η κοινοπραξία "SAIC Wuling Automobile Co. Ltd." και το 2002 η κοινοπραξία, SAIC-GM-Wuling, σαν κοινοπραξία της Γουλίνγκ με την SAIC Motor και την General Motors.

Παραπομπές
----------

1. 1 2  Company profile Αρχειοθετήθηκε 2014-02-19 στο Wayback Machine. on Wuling Motors website, 21 Sep 2020
2. 1 2  «五菱英文版» [Export Business: Brief Introduction]. *sgmw.com.cn* (στα Κινεζικά). 2013. Αρχειοθετήθηκε από το πρωτότυπο στις 17 Οκτωβρίου 2012. Since the first WULING vehicle was exported to Thailand in 1992, WULING vehicle has been exported to more than 40 countries and regions like Centre & South America, Middle-east, Africa, and South-east Asia.
3. ↑  «Mitsubishi to assemble vans, trucks in China». *Nihon Keizai Shimbun* (Tokyo): 12. 1 March 1986.
4. ↑  «Wuling Motors - Development process». *wulingauto.com.cn*. 2013. Αρχειοθετήθηκε από το πρωτότυπο στις 27 Σεπτεμβρίου 2013. Ανακτήθηκε στις 7 Οκτωβρίου 2013.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Wuling** |

* Επίσημος ιστότοπος
Συντεταγμένες: 41°8′38″N 24°53′38″E﻿ / ﻿41.14389°N 24.89389°E﻿ / 41.14389; 24.89389

Το **Γήπεδο Α.Ο.Ξ.** είναι στάδιο στη Ξάνθη, οι προσπάθειες για την κατασκευή του, ξεκίνησαν το 1906. Λόγω, όμως, της απαγόρευσης τέτοιων δραστηριοτήτων από τις Τουρκικές αρχές, τα έργα ματαιώθηκαν και μετά την επανίδρυση του Ορφέα το 1908 οι εργασίες ξεκίνησαν και το στάδιο φιλοξένησε διάφορες γυμναστικές εκδηλώσεις και αγώνες  στίβου. Το πρώτο επίσημο ποδοσφαιρικό παιχνίδι πραγματοποιήθηκε στις 4 Οκτωβρίου (ημέρα που απελευθερώθηκε η πόλη από τους Βούλγαρους) το 1919.

Ανακαίνιση
----------

Μετά από 3 χρόνια άρχισαν και πάλι εργασίες για να πάρει το γήπεδο την μορφή που έχει σχεδόν μέχρι σήμερα με την ολοκλήρωση της βόρειας εξέδρας (η οποία αργότερα απέκτησε σκέπαστρο). Το 1989 δημιουργήθηκε το "πέταλο" επί υφυπουργείας Κίμωνα Κουλούρη (παίρνοντας το όνομα του αποθανώντα γιου του), την σεζόν 1981-82 τοποθετείται χλοοτάπητας, ενώ στο τέλος της σεζόν 1988-89 (την χρονιά της ανόδου στην Α' κατηγορία) ολοκληρώθηκε η νότια μεγάλη κερκίδα (στην οποία στεγάστηκαν τα δημοσιογραφικά θεωρεία) η οποία ήταν σκεπασμένη με σκέπαστρο. Μέχρι το 2000 η χωρητικότητα του γηπέδου άγγιζε τις 12000 θέσεις. Την σεζόν εκείνη, τοποθετήθηκαν καθίσματα και η χωρητικότητα μειώθηκε στις 9500. Το ρεκόρ εισιτηρίων του γηπέδου είναι με τον ΠΑΟΚ με 11764 εισιτήρια. Μετά από διαφωνίες με τον Ερασιτέχνη της ομάδας το 2004 η Skoda Ξάνθη μεταφέρθηκε στο Ξάνθη Αρένα και το γήπεδο παρέμεινε στον Ερασιτέχνη και στον Ορφέα. Το τελευταίο παιχνίδι της Skoda Ξάνθη στο γήπεδο του Α.Ο.Ξ. είναι με τον Ηρακλή (22/05/04), που κέρδισε με 0-1 που του χάρισε και την σωτηρία.

Παραπομπές
----------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

1. ↑
2. ↑  «Έδρα – Xanthi F.C. – Official Website». Ανακτήθηκε στις 4 Μαρτίου 2020.

Εξωτερικοί Σύνδεσμοι
--------------------

* stadia.gr Χαρακτηριστικά
* Σκόντα Ξάνθη Ιστορία γηπέδου
* wikimapia.org
Το **Σοσιαλδημοκρατικό Κόμμα της Βοσνίας και Ερζεγοβίνης** (βοσνιακά: *Socijaldemokratska partija Bosne i Hercegovine*}} / *Социјалдемократска партия Босне и Херцеговине*, αρκτικόλεξο: **SDP BiH**), αναφερόμενο συνήθως απλά ως **Σοσιαλδημοκρατικό Κόμμα** (αρκτικόλεξο: **SDP** ) είναι σοσιαλδημοκρατικό πολιτικό κόμμα στη Βοσνία και Ερζεγοβίνη. Από το 2014, πρόεδρος του κόμματος είναι ο Νέρμιν Νίκσιτς. Το Σοσιαλδημοκρατικό Κόμμα είναι εταίρος του Ευρωπαϊκού Σοσιαλιστικού Κόμματος και μέλος της Σοσιαλιστικής Διεθνούς.

Ιστορία
-------

Το πρώτο Σοσιαλδημοκρατικό Κόμμα της Βοσνίας και Ερζεγοβίνης ιδρύθηκε το 1909 «ως μία έκφραση των αναγκών της εργατικής τάξης». Τότε επιδίωξε να ξεπεράσει τον μονοεθνικό χαρακτήρα της πολιτικής οργάνωσης, και την πόλωση και τα προβλήματα του πολυεθνισμού.

Μετά τον Β' Παγκόσμιο Πόλεμο η Βοσνία και Ερζεγοβίνη ήταν η μία από τις 6 σοσιαλιστικές δημοκρατίες της Σοσιαλιστικής Ομοσπονδιακής Δημοκρατίας της Γιουγκοσλαβίας. Ήταν ένα σοσιαλιστικό και ομοσπονδιακό κράτος που το κυβερνούσε η Ένωση Κομμουνιστών της Γιουγκοσλαβίας. Εκείνη την περίοδο, το αρχικό Σοσιαλδημοκρατικό κόμμα μετονομάστηκε σε Ένωση Κομμουνιστών της Βοσνίας και Ερζεγοβίνης και ήταν παράρτημα του μεγάλου Γιουγκοσλαβικού. 

Με την κατάρρευση του κομμουνισμού στην Ανατολική Ευρώπη, τo 1990, η Ένωση Κομμουνιστών της Βοσνίας και Ερζεγοβίνης διαλύθηκε, και σχηματίστηκε εκ νέου το Σοσιαλδημοκρατικό Κόμμα. Το Σοσιαλδημοκρατικό Κόμμα συνέχισε το έργο του στη Δημοκρατία της Βοσνίας και Ερζεγοβίνης, εστιάζοντας στην ευημερία, την εδαφική ακεραιότητα και την ανεξαρτησία της χώρας. Μετά το τέλος του Πολέμου, το 1995, το Σοσιαλδημοκρατικό Κόμμα εργάστηκε στο πλαίσιο της εφαρμογής της Ειρηνευτικής Συμφωνίας του Ντέιτον, και αγωνίστηκε για την εδραίωση μίας δημοκρατικής κοινωνίας και ενός κράτους βασισμένου στις βασικές αρχές της κοινωνικής δικαιοσύνης και ισότητας, της αλληλεγγύης και της ευθύνης απέναντι στους άλλους ανθρώπους.

Παραπομπές
----------

1. ↑  Nordsieck, Wolfram (2018). «Bosnia-Herzegovina». *Parties and Elections in Europe*. Ανακτήθηκε στις 11 Οκτωβρίου 2018.
2. ↑  Nardelli, Alberto; Dzidic, Denis; Jukic, Elvira (8 October 2014). «Bosnia and Herzegovina: the world's most complicated system of government?». *The Guardian*.. Ανακτήθηκε στις 11 October 2018.
3. ↑  SDP statute (page 2.)
4. 1 2  «About SDP». *SDP BiH* (στα Βοσνιακά). Ανακτήθηκε στις 3 Ιανουαρίου 2020.
5. ↑  «Dayton Accords | international agreement». *Encyclopedia Britannica* (στα Αγγλικά). Ανακτήθηκε στις 3 Ιανουαρίου 2020.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 151046722
* LCCN: no2002051952

 |

 |
Το **αμπερώριο** είναι πρακτική μονάδα μέτρησης του ηλεκτρικού φορτίου και εκφράζει τη ποσότητα ηλεκτρικού φορτίου που μεταφέρεται από ένα αγωγό όταν διαρρέεται από ρεύμα έντασης ενός αμπέρ σε χρόνο μιας ώρας. Ισούται με 3600 Κουλόμπ, το οποίο αντιστοιχεί σε ένα αμπέρ επί δευτερόλεπτο.

Το διεθνές του σύμβολο είναι **Ah** ή **AHr** ή **A·h** ή **A h**.

Έτσι λέγοντας για παράδειγμα ότι ένας συσσωρευτής (ηλεκτρική μπαταρία) περιέχει 100 αμπερώρια σημαίνει πως μπορεί να δώσει ηλεκτρικό ρεύμα ενός αμπέρ επί 100 ώρες, ή 10 αμπέρ σε 10 ώρες, ή και 100 αμπέρ σε 1 ώρα.

Βλέπε επίσης
------------

* Κιλοβατώρα

  


|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **αμπερώριο**  |
Το **άχυρο** είναι ένα γεωργικό παραπροϊόν, αποτελείται από ξηρούς μίσχους δημητριακών και έρχεται στην τελική του μορφή μετά την απομάκρυνση των κόκκων και των πηλών. Το άχυρο αποτελεί περίπου το ήμισυ της απόδοσης καλλιεργειών δημητριακών όπως το κριθάρι, η βρώμη, το ρύζι, η σίκαλη και το σιτάρι. Έχει πολλές χρήσεις, όπως τα καύσιμα, τα κλινοστρωμνή και τις ζωοτροφές, τη σίτιση και την κατασκευή καλαθιού. Συνήθως συλλέγεται και φυλάσσεται σε μια αχυρώνα. Έπειτα τυλίγεται σε μια δέσμη που είναι σφιχτά συνδεδεμένη με σπάγκο ή σύρμα. Οι μπάλες μπορεί να είναι τετράγωνες, ορθογώνιες ή στρογγυλές, ανάλογα με τον τύπο του χορτοδετικού που χρησιμοποιείται.

Ασφάλεια
--------

Το αποξηραμένο άχυρο παρουσιάζει κίνδυνο πυρκαγιάς που μπορεί να αναφλεγεί εύκολα αν εκτίθεται σε σπινθήρες ή σε ανοικτή φλόγα. Μπορεί επίσης να προκαλέσει αλλεργική ρινίτιδα σε άτομα που παρουσιάζουν υπερευαισθησία στα αερομεταφερόμενα αλλεργιογόνα όπως η σκόνη αχύρου.

Έρευνα
------

Εκτός από τις τρέχουσες και ιστορικές χρήσεις του, το άχυρο διερευνάται ως πηγή λεπτών χημικών ουσιών, συμπεριλαμβανομένων αλκαλοειδών, φλαβονοειδών, λιγνινών, φαινολών και στεροειδών.
Η **Μοχούν Μπαγκάν** (βεγγαλικά: মোহনবাগান, αγγλικά: *Mohun Bagan*) είναι αθλητικό σωματείο στην Καλκούτα της Ινδίας. Χρώματα του συλλόγου είναι το πράσινο και το βυσσινί. Δραστηριοποιείται στο άθλημα του ποδοσφαίρου. Φυσική έδρα της ομάδας είναι το Γήπεδο Μοχούν Μπαγκάν, χωρητικότητας 22.000 θεατών. Ορισμένα από τα εντός έδρας παιχνίδια της ομάδας διεξάγονται στο Γιούμπα Μπαράτι Κριράνγκαν, χωρητικότητας 85.000 θεατών.

Ιστορία
-------

Η «Μοχούν Μπαγκάν» ιδρύθηκε το 1889 από τρεις γνωστές αριστοκρατικές οικογένειες Βεγγαλών της Βόρειας Καλκούτας. Ο Μπουπέντρα Ναθ Μπος ήταν ο πρώτος πρόεδρος του συλλόγου. Η ομάδα κέρδισε το πρώτο της τρόπαιο το 1904, όταν κατέκτησε το Κύπελλο Κούτσμπεχαρ.

Επιτυχίες
---------

*Τελευταία ενημέρωση: 23 Αυγούστου 2018*.
* **Ι-Λιγκ**

Πρωταθλήτρια (1): 2014–15, 2019–20
* **Νάσιοναλ Φούτμπολ Λιγκ**

Πρωταθλήτρια (3): 1997–98, 1999–00, 2001–02
* **Φεντερέισον Καπ**

Νικήτρια (14): 1978, 1980, 1981, 1982, 1986, 1987, 1992, 1993, 1994, 1998, 2001, 2006, 2008, 2015–16
* **Ινδικό Σούπερ Καπ**

Νικήτρια (2): 2007, 2009

Παραπομπές
----------

1. ↑  «Mohun Bagan History - Century of Celebration». *www.mohunbaganac.com*. Αρχειοθετήθηκε από το πρωτότυπο στις 26 Νοεμβρίου 2012. Ανακτήθηκε στις 5 Ιανουαρίου 2016.
2. ↑  «First step towards success: 1904–1910». *Sabuj Maroon Swapno*. Αρχειοθετήθηκε από το πρωτότυπο στις 24 Σεπτεμβρίου 2015. Ανακτήθηκε στις 20 Νοεμβρίου 2012.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Μοχούν Μπαγκάν ΑΚ, επίσημος λογαριασμός στο Facebook.
Ο **Γεώργιος Αθανασίου** (1802 - 1863) ήταν λόγιος από τη Μακεδονία, νομικός και δικαστικός.

Βιογραφικά στοιχεία
-------------------

Ο Γεώργιος Αθανασίου γεννήθηκε το 1802 στο Βουκουρέστι. Η οικογένειά του καταγόταν από τη Μακεδονία. Σπούδασε στο Βουκουρέστι, στη Γερμανία και στη Γαλλία. Το 1827 σε ηλικία 25 ετών μετέβη στην ελεύθερη Ελλάδα, προκειμένου να βοηθήσει με τις νομικές του γνώσεις το υπό σύσταση κράτος.

Ο Ιωάννης Καποδίστριας τον χρησιμοποίησε για τη σύσταση των πρώτων τακτικών δικαστηρίων. Το 1828 έγινε μέλος της *Επιτροπής Αντιθαλασσίου Δικαστηρίου*, ενώ το 1830 έγινε πρόεδρος του *Δικαστηρίου Βορείων Σποράδων*. Με τον ερχομό του Όθωνα διατέλεσε σύμβουλος του Υπουργείου Δικαιοσύνης, συνεργαζόμενος με τον Γεώργιο Μάουρερ. Ανέλαβε διάφορες δικαστικές θέσεις, ενώ το 1835 διατέλεσε δικαστής του Αρείου Πάγου.

Πήρε μέρος στις συζητήσεις της εποχής που αφορούσαν στο ζήτημα της Ελληνικής ιθαγένειας, αρθρογραφώντας στην Εθνική Εφημερίδα, το 1832. Επηρεασμένος από της απόψεις των καθηγητών του Πανεπιστημίου της Λειψίας υποστήριζε την έννοια του "έθνους". Εξέδωσε το 1834 το "Περί νομοθεσίας ιδιωτικής και ποινικής, σύγγραμμα", συνταχθέν εκ των χειρογράφων του κ. Iερεμίου Βενθάμου (1834), το οποίο είχε μεταφράσει στην ελληνική γλώσσα ήδη από το 1826, ευρισκόμενος ακόμη στο Βουκουρέστι.

Το 1833 υπήρξε ένα από τα ιδρυτικά μέλη της «Επί του Συνοικισμού των Μακεδόνων Επιτροπής» σε μια προσπάθεια να εγκατασταθούν Μακεδόνες αγωνιστές στην Αταλάντη.

Πηγές
-----

* Παρατηρήσεις υπό την υπ’ αριθμ. Α΄ του 1835 απόφαση του Αρείου Πάγου, Αθανάσιος Αναγνωστόπουλος
* Αριστοτέλειο Πανεπιστήμιο Θεσσαλονίκης, Φιλοσοφική Σχολή, Τμήμα Ιστορίας και Αρχαιολογίας, Τομέας Νεώτερης και Σύγχρονης Ιστορίας, Βάια Δραγάτη, Μεταπτυχιακή Διατριβή: *Οι Μακεδόνες στο Ελληνικό Βασίλειο στα μέσα του 19ου αιώνα*, Επιβλέπων Καθηγητής: Βασίλειος Γούναρης, Θεσσαλονίκη 2010, σσ. 15, 21, 24, 46, 70
* Βόγλη, Μέρος Α΄, Τα κριτήρια της Ελληνικής ιθαγένειας κατά την περίοδο της επανάστασης (1821-1832), σελ. 52 Αρχειοθετήθηκε 2017-02-01 στο Wayback Machine.
* Εκδοτική Αθηνών, Παγκόσμιο Βιογραφικό Λεξικό - Τόμος: 1, Γεώργιος Αθανασίου
Οι **γενικές εκλογές του Γιβραλτάρ του 2019** είχαν ως αποτέλεσμα την εκλογή 17 μελών για το 4ο Κοινοβούλιο του Γιβραλτάρ. Διενεργήθηκαν στις 17 Οκτωβρίου 2019. Η ημερομηνία των εκλογών ανακοινώθηκε από τον επικεφαλής της κυβέρνησης Φάμπιαν Πικάρντο στις 16 Σεπτεμβρίου 2019.

Η συμμαχία GSLP–Φιλελευθέρων κέρδισαν την 3η συνεχόμενη εκλογική τους νίκη και διατήρησαν την πλειοψηφία στο κοινοβούλιο. Έπειτα από την τρίτη συνεχόμενη εκλογική νίκη του, ο Φάμπιαν Πικάρντο παρέμεινε επικεφαλής υπουργός.

Ωστόσο, αμφότερα ο κυβερνών συνασπισμός GSLP–Φιλελευθέρων και οι Σοσιαλδημοκράτες του Γιβραλτάρ από την αντιπολίτευση έχασαν ψήφους από το νέο κόμμα Μαζί Γιβραλτάρ, το οποίο πήρε μία έδρα από το GSD.

Χρόνος και διαδικασία
---------------------

Με βάση το εδάφιο 38(2) του Συνταγματικού Διατάγματος του 2006, το Κοινοβούλιο θα πρέπει να διαλυθεί 4 χρόνια μετά την πρώτη του συνεδρίαση έπειτα από τις τελευταίες εκλογές. Οι εκλογές διενεργούνται την Πέμπτη.

Οι βουλευτές εκλέγονται με περιορισμένη ψηφοφορία.

Εκστρατεία
----------

Το θέμα του Brexit αποτέλεσε σημαντικό ζήτημα κατά την προεκλογική εκστρατεία, με τον επικεφαλής υπουργό Πικάρντο να δηλώνει ότι το έδαφος ήταν έτοιμο για ένα Brexit χωρίς συμφωνία.

Αποτελέσματα
------------

|  |
| --- |
|  |
| Κόμμα | Ψήφοι | % | +/– | Έδρες | % | +/– |
|  | **Συμμαχία** |  | Σοσιαλιστικό Εργατικό Κόμμα του Γιβραλτάρ | 58.576 | 37,00 | -10,8 | 7 | 41,2 | ±0 |
|  | Φιλελεύθερο Κόμμα του Γιβραλτάρ | 24.546 | 15,50 | -5,1 | 3 | 17,6 | ±0 |
|  | **Συνολική Συμμαχία** | **83.122** | **52,50** | **-15,9** | **10** | **58,8** | **±0** |
|  | Σοσιαλδημοκράτες του Γιβραλτάρ | 40.453 | 25,55 | -6,0 | 6 | 35,3 | -1 |
|  | Μαζί Γιβραλτάρ | 32.455 | 20,50 | +20,5 | 1 | 5,9 | +1 |
|  | Ανεξάρτητοι | 2.298 | 1,45 | +1,4 | 0 | 0,0 | ±0 |
| **Σύνολο** | **158.328** | **100** | **-** | **17** | **100** | **-** |
|  |
| Έγκυρα ψηφοδέλτια | 16.767 | 97.85 |  |
| Άκυρα/λευκά | 368 | 2,15 |
| **Σύνολο ψήφων** | **17.135** | **100** |
| Εγγεγραμμένοι ψηφοφόροι/συμμετοχή | 24.189 | 70,84 |
| Πηγή: Parliament of Gibraltar Αρχειοθετήθηκε 2019-10-18 στο Wayback Machine.
Gibraltar Parliament General Election Αρχειοθετήθηκε 2021-05-08 στο Wayback Machine. Registered |

Παραπομπές
----------

1. ↑  «General election called for 17th October» (στα αγγλικά). *Gibraltar Broadcasting Corporation*. 2019-09-16.. Ανακτήθηκε στις 2019-09-21.
2. ↑  «Picardo celebrates third consecutive election win» (στα αγγλικά). *Gibraltar Broadcasting Corporation*. 2019-10-17. Αρχειοθετήθηκε από το πρωτότυπο στις 2019-10-18.. Ανακτήθηκε στις 2019-10-18.
3. ↑  «Official text of the Gibraltar Constitution Order 2006» (PDF). gibraltarlaws.gov.gi. 14 Δεκεμβρίου 2006. Αρχειοθετήθηκε από το πρωτότυπο (PDF) στις 15 Νοεμβρίου 2012. Ανακτήθηκε στις 1 Σεπτεμβρίου 2013.
4. ↑  «Reporting of the Proceedings of the Gibraltar Parliament» (PDF). parliament.gi. 21 Δεκεμβρίου 2011. Αρχειοθετήθηκε από το πρωτότυπο (PDF) στις 21 Σεπτεμβρίου 2019. Ανακτήθηκε στις 1 Σεπτεμβρίου 2013.
5. ↑  Gibraltar heads to the polls amid no-deal Brexit fears
Το **Grindr** είναι εφαρμογή για γνωριμίες μέσω κινητού, η οποία δίνει τη δυνατότητα στους ομοφυλόφιλους, αμφιφυλόφιλους και τρανς άνδρες να εντοπίζουν άλλους άνδρες στην περιοχή που βρίσκονται και να έρχονται σε επαφή μαζί τους. Με περισσότερους από πέντε εκατομμύρια χρήστες μηνιαίως σε 192 χώρες το 2014, το Grindr είναι η πιο διαδεδομένη εφαρμογή γνωριμιών για ομοφυλόφιλους και αμφιφυλόφιλους άνδρες. Η εφαρμογή λειτουργεί με iOS και Android, ενώ η έκδοση για Blackberry έχει ανασταλεί. Η εφαρμογή είναι κατά βάση δωρεάν, ωστόσο η επί πληρωμή έκδοση επιτρέπει επιπρόσθετες λειτουργίες.

Παραπομπές
----------

1. ↑  «Dating-Apps: Anbieter in der Einzelbetrachtung».
2. ↑  «The Co-Founder Behind Gay Social App Grindr Opens Up About Success, Sanity and Happiness». 1 Απριλίου 2014. Ανακτήθηκε στις 1 Μαΐου 2014. [*νεκρός σύνδεσμος*]
3. ↑  «CEO OF GRINDR ON THE POWER OF SIMPLICITY AND BECOMING AN UNINTENTIONAL ACTIVIST». 24 Ιανουαρίου 2014. Ανακτήθηκε στις 1 Μαΐου 2014.
4. ↑  «Best LGBT dating apps for Android and iOS».
Ο **Μητροπολίτης Ελβετίας Μάξιμος** (Άργος, 19 Σεπτεμβρίου 1966) είναι Έλληνας Θεολόγος και Επίσκοπος του Οικουμενικού Πατριαρχείου Κωνσταντινουπόλεως.

Βιογραφικά Στοιχεία
-------------------

Ο Μητροπολίτης Μάξιμος (κατά κόσμον Γεώργιος Πόθος) γεννήθηκε στο Άργος το 1966.

Σπούδασε Θεολογία στο Τμήμα Θεολογίας της Θεολογικής Σχολής του Πανεπιστημίου Αθηνών, από όπου αποφοίτησε το 1988. Κατόπιν, εγκαταστάθηκε στην Ελβετία και προσελήφθηκε στο ανθρώπινο δυναμικό του Ορθοδόξου Κέντρου του Οικουμενικού Πατριαρχείου στο Σαμπεζύ της Γενεύης, όπου εργάσθηκε για 8 χρόνια.

Χειροτονήθηκε Διάκονος το 1990 και Πρεσβύτερος το 1993 από τον τότε Μητροπολίτη Ελβετίας Δαμασκηνό, ο οποίος τον χειροθέτησε Αρχιμανδρίτη. Το 1997 διορίσθηκε Πρωτοσύγκελλος της Ιεράς Μητροπόλεως Ελβετίας. Υπηρέτησε ως Εφημέριος Βέρνης, Όλτεν και Λουγκάνου για 25 έτη, λόγω έλλειψης τακτικού εφημεριακού κλήρου.

Στις 10 Ιουλίου 2018, εξελέγη από την Αγία και Ιερά Σύνοδο του Οικουμενικού Πατριαρχείου Κωνσταντινουπόλεως Μητροπολίτης Ελβετίας. Χειροτονήθηκε Επίσκοπος από τον Οικουμενικό Πατριάρχη Βαρθολομαίο, στις 22 Ιουλίου 2018, στον Πατριαρχικό Ναό του Αγίου Γεωργίου στο Φανάρι. Ενθρονίστηκε, στις 18 Αυγούστου 2018, στο Ιερό Ναό Αποστόλου των Εθνών Παύλου του Πατριαρχικού Σταυροπηγίου.

Παραπομπές
----------

1. ↑  argolika.gr (10 Ιουλίου 2018). «Ο Αργείος Μάξιμος Πόθος εξελέγη Μητροπολίτης Ελβετίας». *ΑΡΓΟΛΙΚΑ*. Ανακτήθηκε στις 27 Νοεμβρίου 2023.
2. ↑  «Η Χειροτονία του νέου Μητροπολίτου Ελβετίας - poimin.gr». 22 Ιουλίου 2018. Ανακτήθηκε στις 27 Νοεμβρίου 2023.
3. ↑  «Ενθρονίστηκε στο Σαμπεζύ της Γενεύης ο Μητροπολίτης Ελβετίας Μάξιμος - poimin.gr». 19 Αυγούστου 2018. Ανακτήθηκε στις 27 Νοεμβρίου 2023.
Ο **Γιάσμιν Πέρκοβιτς** (γεννήθηκε στις 25 Δεκεμβρίου 1980) είναι Κροάτης καλαθοσφαιριστής, που σήμερα αγωνίζεται για την Κβάρνερ 2010 της Κροατικής 2ης Κατηγορίας. Βετεράνος για περισσότερες από δύο δεκαετίες, έπαιξε στην Ευρωλίγκα, στο Ελληνικό Πρωτάθλημα και στο Ιταλικό Πρωτάθλημα κατά τη διάρκεια της σταδιοδρομίας του.

Ενεργός δράση
-------------

Τον Ιούλιο του 2019, ο Πέρκοβιτς υπέγραψε με την Τίνταστολ του Ισλανδικού Πρωταθλήματος. Σε 17 αγώνες, είχε κατά μέσο όρο 8,7 πόντους και 7,1 ριμπάουντ σε 25 λεπτά ανά αγώνα πριν τελειώσει πρόωρα η χρονιά λόγω της πανδημίας του κορωνοϊού στην Ισλανδία. Την επόμενη αγωνιστική περίοδο, έμεινε στην Ισλανδία, υπογράφοντας με την Χρούναμεν, ομάδα της Ισλανδικής 2ης Κατηγορίας τον Ιούλιο του 2020.  Στην πρώτη εμφάνισή του με την Χρούναμεν, στις 2 Οκτωβρίου, είχε 12 πόντους και 14 ριμπάουντ σε μία νίκη με 95–81 απέναντι στην Σέλφος.  Αυτό αποδείχθηκε ότι ήταν το τελευταίο του παιχνίδι για την Χρούναμεν καθώς τον Νοέμβριο του 2020, ο σύλλογος ανακοίνωσε ότι ο Πέρκοβιτς αναγκάστηκε να αποσυρθεί από το επαγγελματικό μπάσκετ λόγω τραυματισμού στο ισχίο.  Το 2021, εντάχθηκε στην Κβάρνερ 2010. Εμφανίστηκε σε 7 αγώνες για το υπόλοιπο της χρονιάς, έχοντας κατά μέσο όρο 17,0 πόντους και 5,1 ριμπάουντ ανά αγώνα.

Σταδιοδρομία στην Εθνική Ομάδα
------------------------------

Το 2001, ο Πέρκοβιτς βοήθησε την Κροατία να τερματίσει δεύτερη στο Παγκόσμιο Πρωτάθλημα κάτω των 21 ετών της FIBA.

Παραπομπές
----------

1. 1 2  Óskar Ófeigur Jónsson (8 July 2019). «Nýi leikmaður Stólanna er tveimur árum eldri en Hlynur Bærings og Jón Arnór» (στα Icelandic). *Vísir.is*.. Ανακτήθηκε στις 15 July 2020.
2. ↑  Helgi Hrafn Ólafsson (13 July 2020). «Hrunamenn bæta við sig tveimur leikmönnum» (στα Icelandic). *Karfan.is*.. Ανακτήθηκε στις 15 July 2020.
3. ↑  Karl Hallgrímsson (2 October 2020). «Hrunamenn lögðu Selfoss á Flúðum» (στα Icelandic). *Karfan.is*.. Ανακτήθηκε στις 6 November 2020.
4. ↑  «Jasmin Perkovic leggur skóna á hilluna» (στα Icelandic). *Karfan.is*. 6 November 2020.. Ανακτήθηκε στις 6 November 2020.
5. ↑  «KK Kvarner 2010 Rijeka basketball, News, Roster, Rumors, Stats, Awards, Transactions, Details-eurobasket». Eurobasket.com. Ανακτήθηκε στις 29 Ιουνίου 2021.

Εξωτερικοί σύνδεσμοι
--------------------

* Προφίλ Ευρωλίγκας
* Στατιστικά στοιχεία στην Ιστοσελίδα της Ισλανδικής Ομοσπονδίας Καλαθοσφαίρισης
* Προφίλ RealGM
* Προφίλ Proballers.com
Το **Ενιαίον Μέτωπον Εργατών και Αγροτών** (**Ε.Μ.Ε.Α.**, παλαιότερα: **Ενιαίον Μέτωπον Εργατών, Αγροτών και Προσφύγων**) ήταν ελληνικός εκλογικός συνδυασμός που δημιουργήθηκε από το Κομμουνιστικό Κόμμα Ελλάδας για τη συμμετοχή του στις βουλευτικές εκλογές, την περίοδο του Μεσοπολέμου.

Ιστορία
-------

Το Ενιαίον Μέτωπον Εργατών, Αγροτών και Προσφύγων συγκροτήθηκε το 1926, ως εκλογικός συνδυασμός του Κομμουνιστικού Κόμματος Ελλάδας, για τη συμμετοχή του στις βουλευτικές εκλογές του ίδιου έτους. Ο συνδυασμός έλαβε 4,38% και εξέλεξε δέκα βουλευτές. Ενόψει των εκλογών του 1928, ο συνδυασμός μετονομάστηκε σε «Ενιαίον Μέτωπον Εργατών και Αγροτών». Παρά την επιτυχία του στις εκλογές του 1926, δεν εξέλεξε βουλευτές. Αντίθετα, στις βουλευτικές του 1932, το Ε.Μ.Ε.Α. συγκέντρωσε το 4,97% των ψήφων και εξέλεξε πάλι δέκα βουλευτές. Στις εκλογές του 1933, έχοντας και την υποστήριξη της Κομμουνιστικής Οργάνωσης Μπολσεβίκων Λενινιστών Ελλάδας - Αρχειομαρξιστών, έλαβε 4,64%. Ωστόσο, δεν κατάφερε να εκλέξει βουλευτές, εξαιτίας του πλειοψηφικού εκλογικού συστήματος. Στις βουλευτικές εκλογές του 1935 το Ε.Μ.Ε.Α. συμμετείχε μαζί με άλλους κομμουνιστικούς συνδυασμούς στο συνασπισμό «Κομμουνισταί και Συμπράττοντες». Και πάλι, παρότι ο συνασπισμός έλαβε 9,59%, δεν εξελέγησαν βουλευτές.

Αποτελέσματα εκλογών
--------------------

### Βουλή των Ελλήνων

| Έτος | Γενικός Γραμματέας | Αριθμός ψήφων | Ποσοστό ψήφων | Έδρες | Θέση |
| --- | --- | --- | --- | --- | --- |
| 1926 | διοικούσα επιτροπή | 41.982 | 4,38% | 10 / 286 | 5ο κόμμαΑντιπολίτευση |
| 1928 | διοικούσα επιτροπή | 14.325 | 1,41% | 0 / 250 | 12ο κόμμαΕκτός Βουλής |
| 1932 | διοικούσα επιτροπή | 58.223 | 4,97% | 10 / 250 | 6ο κόμμαΑντιπολίτευση |
| 1933 | διοικούσα επιτροπή | 52.958 | 4,64% | 0 / 248 | 4ο κόμμαΑντιπολίτευση |
| 1935 | διοικούσα επιτροπή | 98.669(Κομμουνισταί και Συμπράττοντες) | 9,59%(Κομμουνισταί και Συμπράττοντες) | 0 / 300 | 3ο κόμμαΕκτός Βουλής |

Παραπομπές
----------

1. ↑  Nohlen, D & Stöver, P (2010) *Elections in Europe: A data handbook*, p834
2. ↑  Η κάθοδος της ΚΟΜΛΕΑ στις εκλογές του 1933

Πηγές
-----

* Βουλή των Ελλήνων - Μητρώο Πληρεξουσίων, Γερουσιαστών και Βουλευτών (1922-1935)
* Βουλή των Ελλήνων - Μητρώο Γερουσιαστών και Βουλευτών (1927-1974)
Ο Δρ. **Λέοναρντ Μπέιλι** (**Leonard Lee Bailey**, Takoma Park, Maryland, ΗΠΑ, 28 Αυγούστου 1942 – Redlands, Καλιφόρνια, 12 Μαΐου 2019) ήταν Αμερικανός ιατρός χειρουργός, ο οποίος συγκέντρωσε το παγκόσμιο επιστημονικό ενδιαφέρον όταν πραγματοποίησε μεταμόσχευση μίας καρδιάς ενός μπαμπουίνου σε ανθρώπινο δέκτη. Απόφοιτος του Κολεγίου *Columbia Union*, απέκτησε δίπλωμα ιατρικής του Πανεπιστήμιου Ιατρικής *Loma Linda* (1969). Ενώ εργαζόταν στο Νοσοκομείο Παίδων του Τορόντο τη δεκαετία του ’70, ο Μπέιλι παρατήρησε ότι πολλά παιδιά πέθαιναν εξαιτίας συγγενών καρδιοπαθειών. Το 1976 αποφάσισε να επιστρέψει στο Πανεπιστήμιο *Loma Linda* ως αναπληρωτής καθηγητής ιατρικής. Εκεί, πραγματοποίησε περισσότερες από 200 πειραματικές μεταμοσχεύσεις καρδιάς σε νεαρά θηλαστικά, με σκοπό να διαπιστώσει εάν κάτι ανάλογο θα ήταν εφικτό να γίνει σε άνθρωπο. Στις 26 Οκτωβρίου του 1984 ο Μπέιλι και η ιατρική του ομάδα επιχείρησε την πρώτη στα χρονικά μεταμόσχευση καρδιάς πιθήκου σε ένα θηλυκό νήπιο, ενέργεια που προκάλεσε αντιδράσεις ως ανήθικη, όσο και υποστηρίχθηκε από πολλές πλευρές. Το μωρό απεβίωσε έπειτα από 21 ημέρες, ωστόσο η περίπτωσή της συζητείται έως και σήμερα, ενώ ο ιατρός αναγνωρίσθηκε, έκτοτε, ως αυθεντία σε παιδιατρικές επεμβάσεις μεταμοσχεύσεων και εγχειρήσεις ανοικτής καρδιάς. Ο Μπέιλι πέθανε σε ηλικία 76 ετών, από γενικευμένο καρκίνο τραχήλου.

Παραπομπές
----------

1. ↑  Ανακτήθηκε στις 4  Μαρτίου 2021.
2. ↑  "Iconic "Baby Fae" Surgeon Leonard Bailey Dies at Age 76". SPECTRUM. 13 Μαΐου 2019 Ανακτήθηκε στις 16/10/2021
3. ↑  Grady, Denise (22 Μαΐου 2019). "Dr. Leonard Bailey, Who Gave a Baby a Baboon's Heart, Dies at 76". The New York Times Ανακτήθηκε στις 16/10/2021
4. ↑  Langer, Emily (16 Μαΐου 2019). "Leonard Bailey, transplant surgeon who gave 'Baby Fae' a baboon heart, dies at 76". The Washington Post Ανακτήθηκε στις 16/10/2021
5. ↑  "Surgeon Who Transplanted a Baboon's Heart Into a Human Infant Dead at 76". Adventist Review. May 13, 2019 Ανακτήθηκε στις 16/10/2021

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 113526317
* CiNii: DA07934748

 |

 |
Η **Έλενα Παπανδρέου** (Αθήνα,7 Μαρτίου 1966) είναι Ελληνίδα κλασική κιθαρίστρια .

Η Παπανδρέου σπούδασε κιθάρα στο Εθνικό Ωδείο της Αθήνας με τον Ευάγγελο Μπουντούνη μέχρι το 1985. Στη συνέχεια, συνέχισε τις σπουδές της στο Royal Northern College of Music στο Μάντσεστερ της Αγγλίας.

Κέρδισε τρεις διεθνείς διαγωνισμούς κιθάρας και το 1995 κατέκτησε τη δεύτερη θέση στο Διεθνές Διαγωνισμό του Ινστιτούτου Κιθάρας της Αμερικής (Guitar Foundation of America), πίσω από την Αντιγόνη Γκόνη.

Η Παπανδρέου διδάσκει κιθάρα στο Πανεπιστήμιο Μακεδονίας στη Θεσσαλονίκη και στο Εθνικό Ωδείο της Αθήνας. Έχει κυκλοφορήσει αρκετά άλμπουμ, συμπεριλαμβανομένων έργων των Roland Dyens, Nikita Koshkin και Leo Brouwer.

Εξωτερικοί σύνδεσμοι
--------------------

* Βιογραφικό της Έλενας Παπανδρέου στην προσωπική της Ιστοσελίδα

Παραπομπές
----------

1. ↑  Μέγαρο Μουσικής Αθηνών. «Έλενα Παπανδρέου». Ανακτήθηκε στις 16 Νοεμβρίου 2023.
2. ↑  Μέγαρο Μουσικής Θεσσαλονίκης. «Έλενα Παπανδρέου». Ανακτήθηκε στις 16 Νοεμβρίου 2023.
3. ↑  Πανεπιστήμιο Μακεδονίας. «Έλενα Παπανδρέου». Ανακτήθηκε στις 16 Νοεμβρίου 2023.
Ο **Αρχιεπίσκοπος Λέων** (κατά κόσμον *Λέων Μακόνεν*, φινλανδικά: *Leo Makkonen*) είναι Φινλανδός επίσκοπος του Οικουμενικού Πατριαρχείου Κωνσταντινουπόλεως και προκαθήμενος της Φινλανδικής Ορθόδοξης Εκκλησίας, με τον τίτλο *Αρχιεπίσκοπος Ελσίνκι και πάσης Φινλανδίας*.

Βιογραφικά στοιχεία
-------------------

Γεννήθηκε στο Πιελαβέσι της ανατολικής Φινλανδίας στις 4 Ιουνίου 1948. Το 1972 ολοκλήρωσε τις θεολογικές σπουδές του στην Ορθόδοξη Σχολή του Κουόπιο. 

Χειροτονήθηκε διάκονος στις 20 Ιουλίου 1973 και δυο μέρες αργότερα πρεσβύτερος. Χειροτονήθηκε επίσκοπος Γιόενσου (*Joensuu*) στις 25 Φεβρουαρίου 1979. Υπηρέτησε ως μητροπολίτης Όουλου το διάστημα 1980-1996 και ως μητροπολίτης Ελσίνκι από το 1996 μέχρι το 2001. 

Το 2001, μετά την παραίτηση του αρχιεπισκόπου Ιωάννη, ο μητροπολίτης Λέων εξελέγη νέος αρχιεπίσκοπος Καρελίας και πάσης Φινλανδίας. Το 2016 ήταν μέλος της αντιπροσωπείας του Οικουμενικού Πατριαρχείου στην Πανορθόδοξη Σύνοδο της Κρήτης.

Την Δευτέρα 1 Ιανουαρίου 2018 ο μητροπολίτης Ελσίνκι Αμβρόσιος παραιτήθηκε από τα καθήκοντά του μετά από 29 χρόνια διακονίας. Ακολούθως, με απόφασή του αρχιεπισκόπου Λέοντος, ο προκαθήμενος της Φινλανδικής Εκκλησίας φέρει τον τίτλο του Αρχιεπισκόπου Ελσίνσκι και πάσης Φινλανδίας.

Διακρίσεις
----------

* Επίτιμος Καθηγητής, Τμήμα Θεολογίας, Πανεπιστήμιο Γιόενσουου, 2004.
* Επίτιμος Διδάκτωρ, Ινστιτούτο Αγίου Σεργκέι Γαλλίας, 2005.
* Διοικητής 1ης τάξης της Φινλανδικής Διοίκησης Λεόντων, 2006.
* Ο Σταυρός του Αγίου Ενρίκου, 2008.

Παραπομπές
----------

1. ↑  «Delegations». Η Αγία και Μεγάλη Σύνοδος. Ανακτήθηκε στις 16 Νοεμβρίου 2023.
2. ↑  «Αλλαγή τίτλου και έδρας για τον Αρχιεπίσκοπο Φινλανδίας». *ROMFEA*. Ανακτήθηκε στις 5 Ιουνίου 2023.

Εξωτερικοί Σύνδεσμοι
--------------------

Η επίσημη σελίδα της Φινλανδικής Ορθόδοξης Εκκλησίας
Το **Πουστόμιτι** (ουκρανικά: Пустомити) είναι πόλη στο Διαμέρισμα Λβιβ της Περιφέρειας Λβιβ της Ουκρανίας. Σύμφωνα με εκτίμηση του 2022 έχει πληθυσμό 9.372 κατοίκους. Το Πουστόμιτι είναι μια μικρή πόλη στα νοτιοδυτικά περίχωρα της πόλης Λβιβ. Αποτελεί το διοικητικό κέντρο της ομώνυμης περιοχής (από το 1959). Η πόλη βρίσκεται στη διασταύρωση της σιδηροδρομικής γραμμής Λβιβ-Στρύι-Τσοπ και της τοπικής οδού Τ-1416 Λβιβ-Μεντένυτσι.

Για αιώνες το Πουστόμιτι ανήκε στο Βοεβοδάτο Ρουθηνίας, του Βασιλείου της Πολωνίας. Το 1772 προσαρτήθηκε από την Αυτοκρατορία των Αψβούργων, όπου παρέμεινε μέχρι τα τέλη του 1918. Στη Δεύτερη Πολωνική Δημοκρατία, το Πουστόμιτι ήταν μέρος του Βοεβοδάτου Λβουφ.

Παραπομπές
----------

1. ↑  Ανακτήθηκε στις 15  Απριλίου 2022.
2. ↑  pop-stat.mashke.org/ukraine-cities.htm.

Εξωτερικοί σύνδεσμοι
--------------------

* Πολυμέσα σχετικά με το θέμα  Pustomyty στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 234795625

 |

 |
Το **αβγόψωμο, αβγόφετα** είναι ένα πιάτο από ψωμί εμποτισμένο με χτυπημένο αβγό και μετά τηγανισμένο. 

Όταν το αβγόψωμο προορίζεται να γίνει γλυκό πιάτο, προστίθενται επίσης και γάλα, ζάχαρη, βανίλια και κανέλα πριν από το τηγάνισμα και σερβίρεται με ζάχαρη, σιρόπι και φρούτα. Όταν πρόκειται να γίνει αλμυρό, προστίθεται αλάτι και σερβίρεται με σάλτσες όπως μαγιονέζα και κέτσαπ.

Παρασκευή
---------

Οι φέτες ψωμιού κόβονται σε χοντρές φέτες και εμποτίζονται σε ένα μείγμα από χτυπημένα αβγά και γάλα ή κρέμα. Το καλυμμένο με αβγό ψωμί τηγανίζεται και από τις δύο πλευρές, μέχρι να αποκτήσει καφέ χρώμα. Συνιστάται να χρησιμοποιείται μπαγιάτικο ψωμί γιατί απορροφά περισσότερο αβγό από το φρέσκο.
Οι τηγανισμένες φέτες σερβίρονται συνήθως με σιρόπι, μαρμελάδα, βούτυρο, μέλι, σοκολάτα και λιγότερο συχνά με φιστικοβούτυρο, σιρόπι σφενδάμου, μελάσα, σάλτσα μήλου, φασόλια, γιαούρτι, μπέικον, κέτσαπ, τυρί, αλλαντικά, παγωτό, ξηρούς καρπούς και άλλα συνοδευτικά. 

### Ποικιλίες

Μερικές φορές το αβγόψωμο χρησιμοποιείται σαν ψωμί για σάντουιτς. Μια παραλλαγή του αβγόψωμου προέρχεται από το Χονγκ Κονγκ: σε αυτή μέσα στο αβγό προστίθεται και σόγια.

Παραπομπές
----------

1. ↑  Alton, Brown. «French Toast-Food Network».
2. ↑  «Recipes : Stuffed French Toast : Food Network». Αρχειοθετήθηκε από το πρωτότυπο στις 3 Απριλίου 2009. Ανακτήθηκε στις 6 Ιανουαρίου 2013.
**Επιχειρησιακή έρευνα** (αγγλικά: *operations research* ή *operational research*) ή **επιστήμη αποφάσεων** ή **επιστήμη της διαχείρισης**, ονομάζεται η διεπιστημονική μαθηματική επιστήμη που επικεντρώνεται στην αποτελεσματική χρήση της τεχνολογίας από τις οργανώσεις. Βέβαια ο όρος «επιχειρησιακή» (*operations*) έχει την έννοια της διαδικασίας ή λειτουργίας και όχι της εταιρίας ή της επιχείρησης.
Αντίθετα, πολλοί άλλοι κλάδοι της Τεχνολογίας και της Μηχανικής, έχουν ως εστίαση την ανάπτυξη αυτής της επιστήμης για την παραγωγή μοντέλων λύσεων.


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Operations research  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Γεώργιος Τάγαρις** (άκμασε περί το 1346-1355) ήταν Ρωμαίος στρατηγός των μέσων του 14ου αι. που ανήλθε στο βαθμό του *μεγάλου στρατοπεδάρχου*.

Βιογραφία
---------

Ο Οίκος των Τάγαρι αναφέρεται για πρώτη φορά στις πηγές τον 14ο αι. Ο πατέρας του Μανουήλ ήταν ο πρώτος από τον Οίκο, που διακρίθηκε: η γενναιότητά του και και ικανότητά του ως στρατηγού αναγνωρίστηκε από τον Ανδρόνικο Β΄ Παλαιολόγο Αυτοκράτορα των Ρωμαίων, που τον προώθησε στον βαθμό τού *μεγάλου στρατοπεδάρχου* και τού έδωσε ως δεύτερη σύζυγο την ανιψιά του Θεοδώρα Παλαιολογίνα Ασανίνα.

Δεν γνωρίζουμε αν ο Γεώργιος ήταν γιος της πρώτης συζύγου του Μανουήλ, της Μονομαχίνας Δούκαινας ή της Θεοδώρας. Ο Παύλος Παλαιολόγος Τάγαρις Λατίνος Πατριάρχης της Κωνσταντινούπολης (έζησε π. 1330-μετά το 1394, πατριάρχευσε 1379/80-1384) ήταν γιος ή αδελφός του ή είχε άλλη συγγένεια με τον Γεώργιο.

Ο Γεώργιος εμφανίζεται για πρώτη φορά το 1346 κατά τον δεύτερο εμφύλιο των ετών 1341-47. Ήταν ήδη μέγας στρατοπεδάρχης, όπως και ο πατέρας του πριν από αυτόν. Ο Ιωάννης ΣΤ΄ Καντακουζηνός είχε συμμαχήσει με τον Ορχάν μπέη της Βιθυνίας, έτσι η αντιβασίλισσα Άννα της Σαβοΐας εμπιστεύτηκε τον Γεώργιο και τον έστειλε σε αποστολή να συμμαχήσει με τον Σαρουκχάν μπέη της Μαγνησίας. Ο Σαρουκχάν -που γνώριζε τον πατέρα του Γεωργίου, από τότε που ο Μανουήλ ήταν κυβερνήτης της Φιλαδέλφειας- δέχθηκε με χαρά το αίτημα.

Η επόμενη αναφορά των πηγών στον Γεώργιο είναι το 1356· ήταν ένας από τους αποδέκτες επιστολών τού πάπα Ιννοκεντίου ΣΤ΄, που τον παρακαλούσε για την υποστήριξή του στην Ένωση της Καθολικής με την Ορθόδοξη Εκκλησία.

Αναφορές
--------

1. ↑  Ανακτήθηκε στις 27  Νοεμβρίου 2018.
2. 1 2 3 4 5  Trapp 1991, σελ. 2006.
3. ↑  PLP, 27400. Τάγαρις Μανουήλ.
4. ↑  PLP, 27399. Τάγαρις Γεώργιος; 27400. Τάγαρις Μανουήλ.
5. ↑  PLP, 27401. Τάγαρις, Παῦλος Παλαιολόγος.
6. 1 2  Guilland 1967, σελ. 510.

Πηγές
-----

* Guilland, Rodolphe (1967). "Le Stratopédarque et le Grand statopédarque". Recherches sur les institutions byzantines, Tome I (in French). Berlin: Akademie-Verlag. pp. 498–521.
* Trapp, Erich (1991). "Tagaris". In Kazhdan, Alexander P. The Oxford Dictionary of Byzantium. New York and Oxford: Oxford University Press. p. 2006. ISBN 978-0-19-504652-6.
* Trapp, Erich; Beyer, Hans-Veit; Walther, Rainer; Sturm-Schnabl, Katja; Kislinger, Ewald; Leontiadis, Ioannis; Kaplaneres, Sokrates (1976–1996). Prosopographisches Lexikon der Palaiologenzeit (in German). Vienna: Verlag der Österreichischen Akademie der Wissenschaften. ISBN 3-7001-3003-1.


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα George Tagaris  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |